Νίκος Κωστένογλου

Ο Νίκος Κωστένογλου (Καβάλα, 3 Οκτωβρίου 1970) είναι Έλληνας διεθνής παλαίμαχος ποδοσφαιριστής, ο οποίος αγωνίστηκε ως κεντρικός αμυντικός και νυν προπονητής.

 Ποδοσφαιρική σταδιοδρομία 
 Σε συλλογικό επίπεδο 
Έκανε τα πρώτα ποδοσφαιρικά βήματά του με τον Ναζιανζό Νέας Καρβάλης και εντάχθηκε το καλοκαίρι του 1988 στον ΑΟ Ξάνθη (από το 1991 Skoda Ξάνθη). Αγωνίστηκε από τη θέση του μέσου και αργότερα αμυντικού στη Β΄ Εθνική κατηγορία και την αντίστοιχη Α΄ για τον ακριτικό σύλλογο, από όπου τον απέκτησε η ΑΕΚ το καλοκαίρι του 1994. Ως στέλεχός της επί 11 χρόνια, κατέκτησε τέσσερις φορές το κύπελλο Ελλάδας (1996, 1997, 2000, 2002) και αγωνίστηκε 222 φορές στο πρωτάθλημα.Kostenoglou, Níkos, national-football-teams.com 

 Στις εθνικές ομάδες 
Χρίστηκε μία φορά διεθνής με την ομάδα ανδρών Ελλάδας, όταν στις 24 Ιανουαρίου 1996 ο τεχνικός Κώστας Πολυχρονίου τον χρησιμοποίησε κατά τα πρώτα 25' της φιλικής συνάντησης με το Ισραήλ (2-1) στη Χαλκίδα.Νίκος Κωστένογλου, eu-football.info 

 Τίτλοι 
Με την Ξάνθη
 1 Πρωτάθλημα Β΄ Εθνικής κατηγορίας: 1988-89.

Με την ΑΕΚ
 4 Κύπελλα Ελλάδας: 1995-96, 1996-97, 1999-00, 2001-02 (δεν μετείχε στους δύο τελευταίους τελικούς).Κύπελλο Ελλάδας 1999–2000, ψηφιακό αρχείο Ελληνικής Ποδοσφαιρικής Ομοσπονδίας (ΕΠΟ) Κύπελλο Ελλάδας 2001–02, ψηφιακό αρχείο ΕΠΟ

 Προπονητική σταδιοδρομία 
Ο Νίκος Κωστένογλου ξεκίνησε το 2007 ως βοηθός στην ΑΕΚ του Λορένσο Σέρα Φερέρ, τον οποίον διαδέχθηκε το Φεβρουάριο του 2008. Στην κανονική διάρκεια του πρωταθλήματος η ομάδα είχε απολογισμό 8 νίκες και 2 ισοπαλίες, για να συγκεντρώσει δύο βαθμούς λιγότερους από τον πρωταθλητή τελικά Ολυμπιακό Πειραιώς, παρότι τον είχε νικήσει εντός έδρας με το εντυπωσιακό 4-0 (ίδιο αποτέλεσμα σημείωσε επίσης με τον ΠΑΟΚ στο γήπεδο της Τούμπας).Nikolaos Kostenoglou > Performance data > 07/08, transfermarkt.gr  Με την ολοκλήρωση των αγώνων για τα πλέι οφ αποχώρησε και το Νοέμβριο ανέλαβε την τεχνική ηγεσία του Αστέρα Τρίπολης μέχρι τη λήξη της περιόδου, οδηγώντας τον στα ημιτελικά του κυπέλλου Ελλάδας για πρώτη φορά στην ιστορία του συλλόγου.Nikolaos Kostenoglou > Performance data > Asteras Tripolis, transfermarkt.gr 

Τον ερχόμενο σταθμό του αποτέλεσε στις αρχές Ιανουαρίου του 2011 η ΑΕ Λάρισας, όπου αντικατέστησε τον Νορβηγό Γιορν Άντερσεν και δεν πέτυχε την αποφυγή του υποβιβασμού στη Β΄ Εθνική. Τον Οκτώβριο του 2011 συμφώνησε για δεύτερη φορά με την ΑΕΚ διαδεχόμενος τον Μανόλο Χιμένεθ, όμως στο τέλος της αγωνιστικής χρονιάς δεν ανανέωσαν τη συνεργασία τους.

Ακολούθησαν σύντομα διαστήματα στη Skoda Ξάνθη το 2012 (Σεπτέμβριος-Δεκέμβριος) και την Ανόρθωση Αμμοχώστου της Κύπρου το 2014 (Φεβρουάριος-Μάιος),Ανέλαβε ο Κωστένογλου, βοηθός ο Αλεξόπουλος , inewsgr.com ενώ τον Ιούλιο του ίδιου έτους προσλήφθηκε στον Απόλλωνα Σμύρνης της ελληνικής Β΄ κατηγορίας,Στον Απόλλωνα ο Κωστένογλου, zougla.gr από τον οποίο αποχώρησε τον Δεκέμβριο.Απόλλων Σμύρνης: τέλος ο Κωστένογλου, onsports.gr

Στις 12 Φεβρουαρίου 2015 ανέλαβε καθήκοντα βοηθού του επίσης νεοπροσληφθέντα Σέρχιο Μαρκαριάν στην εθνική Ελλάδας.Εθνική Ελλάδας: νέος προπονητής ο Σ. Μαρκαριάν με βοηθό τον Ν. Κωστένογλου , inewsgr.com Τις μεταξύ τους τεταμένες σχέσεις επικαλέστηκε ο δεύτερος ως έναν από τους λόγους της παραίτησής του τον επόμενο Ιούλιο,Ρήξη και ξαφνική παραίτηση Μαρκαριάν, εφημ. Η ΚΑΘΗΜΕΡΙΝΗ, 22.07.2015 με την απόλυση του Κωστένογλου να περιέχεται στην ίδια ανακοίνωση όπου η Ελληνική Ποδοσφαιρική Ομοσπονδία (ΕΠΟ) γνωστοποίησε την αποχώρηση του πρώτου προπονητή.Εθνική Ελλάδας: τέλος ο Καραγκούνης, ο Τσάνας στους άνδρες , newsit.gr

Στις 28 Φεβρουαρίου 2017 ο Άρης ανακοίνωσε τον Κωστένογλου ως νέο του προπονητή,ολοκληρώνοντας τη σεζόν.Στις 23 Ιανουαρίου 2018 ανακοινώθηκε από τη Δόξα Δράμας ωστόσο διακόπηκε η συνεργασία των δύο πλευρών στις 23 Απριλίου. Στις 3 Φεβρουαρίου 2019 ανακοινώθηκε ως τεχνικός διευθυντής των ακαδημιών της ΑΕΚ. Το καλοκαίρι του ίδιου έτους, μετά τα αρνητικά αποτελέσματα και την απομάκρυνση του προπονητή της ΑΕΚ, ανέλαβε υπηρεσιακός προπονητής για δύο παιχνίδια. Μετά τις δυο εκτός έδρας νίκες επί της τουρκικής Τράμπζονσπορ και του Αστέρα Τρίπολης ανακοινώθηκε η μονιμοποίησή του στον πάγκο της ομάδας. Τον Δεκέμβριο του 2019 απομακρύνθηκε από την τεχνική ηγεσία της ΑΕΚ. Στις 18 Φεβρουαρίου 2021 ανακοινώθηκε ως νέος ομοσπονδιακός προπονητής της Εθνικής ομάδας της Κύπρου.

 Προσωπική ζωή 
Με τη σύζυγό του Χριστίνα έχουν αποκτήσει δύο γιους, τους Κωνσταντίνο και Ιωάννη.

 Παραπομπές 

 Εξωτερικοί σύνδεσμοι 
 Νικόλαος Κωστένογλου [ποδοσφαιριστής], transfermarkt.gr 
 Kostenoglou, Níkos [ποδοσφαιριστής], national-football-teams.com 
 Nikolaos Kostenoglou [προπονητής], transfermarkt.gr 
 Η καριέρα του Νίκου Κωστένογλου, sport.gr.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου Α.Ε. Λάρισας
Κατηγορία:Προπονητές ποδοσφαίρου Α.Ο. Ξάνθης
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου Ανόρθωσης
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Αστέρα Τρίπολης
Κατηγορία:Χρήση προτύπου Πληροφορίες ποδοσφαιριστή χωρίς ύψος
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές Σούπερ Λιγκ Ελλάδας
Κατηγορία:Έλληνες προπονητές ποδοσφαίρου στο εξωτερικό